Proprajuraj katolikaj eklezioj

Proprajuraj katolikaj eklezioj estas kristanaj eklezioj, kiuj agnoskas la papon kiel superulo, kaj havas proprajn ritojn kaj hierarkiajn strukturojn. Ili nomiĝas latine ecclesiae rituales sui iuris (Codex Iuris Canonici, 112) aŭ ecclesiae sui iuris (Codex Canonum Ecclesiarum Orientalium, 27).

Fidelularo jure kunigita per hierarkio, kiun la plej alta aŭtoritato de la Eklezio agnoskas kiel proprajura, tio estas la jura difino de proprajura katolika eklezio.Coetus christifidelium hierarchia ad normam iuris iunctus, quem ut sui iuris expresse vel tacite agnoscit suprema Ecclesiae auctoritas, vocatur in hoc Codice Ecclesia sui iuris (Codex Canonum Ecclesiarum Orientalium, canon 27).

Ĉiu proprajura eklezio havas propran heredaĵon liturgian, teologian, spiritan kaj disciplinan, kiun diferencigas la kulturo kaj la historiaj cirkonstancoj de la popoloj, kaj kiun la proprajura eklezio esprimas per sia maniero vivi la kredon.patrimonium liturgicum, theologicum, spirituale et disciplinare cultura ac rerum adiunctis historiae populorum distinctum, quod modo fidei vivendae uniuscuiusque Ecclesiae sui iuris proprio exprimitur (Codex Canonum Ecclesiarum Orientalium, canon 28).

Aktuale ekzistas en la Katolika Eklezio 24 proprajuraj eklezioj. La plej granda estas la latina eklezio. La aliaj 23 estas la orientaj katolikaj eklezioj.

 Listo de la orientaj katolikaj eklezioj 

 aleksandria tradicio:
 eritrea katolika eklezio
 etiopa katolika eklezio
 kopta katolika eklezio
 antioĥia tradicio:
 maronita eklezio
 siria katolika eklezio
 siria-malankara katolika eklezio
 armena tradicio:
 armena katolika eklezio
 ĥaldea tradicio:
 ĥaldea katolika eklezio
 siria-malabara katolika eklezio
 konstantinopola tradicio:
 albana grek-katolika eklezio
 belorusa grek-katolika eklezio
 bulgara grek-katolika eklezio
 greka grek-katolika eklezio
 hungara grek-katolika eklezio
 itala-albana grek-katolika eklezio
 kroata grek-katolika eklezio
 makedona grek-katolika eklezio
 melkita grek-katolika eklezio
 rumana grek-katolika eklezio
 rusa grek-katolika eklezio
 rutena grek-katolika eklezio
 slovaka grek-katolika eklezio
 ukraina grek-katolika eklezio

 Referencoj 

Kategorio:Katolikismo